fi fi fi fi fi fi fi fi fi fi fi fi es fi lt fi es fi fi fi fi fi fi fi fi fi fi fi fr fi fi fi fi fi fi la fi en fi fi fi fi fi fi fi fi fi fi fi fi fi fi ms fi id pt fi fi en fi fi fi fi fi fi fi en en en en fi de fi sq fi fi fi fi fi fi fi fi fi ca fi fi fi fi eo de fi fi cs fi fi fi fi cs fi fi fi fi fi fi cs fi fi fi fi fi fi cs fi fi fi fi fi fi fi fi cs fi fi fi cs fi fi fi fi fi fi fi fi fi cs fi fi fi fi fi fi fi fi fi cs fi fi fi fi fi fi fi fi fi cs fi fi fi fi fi fi fi fi fi fi fi cs fi fi fi fi fi fi fi fi fi fi cs fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi et fi fi sv fi fi sv fi fi et fi fi en fi
Meän tyärten minihuushollit: elokuuta 2008
Kokoonnuimme jälleen kerhoilemaan ja tällä kertaa aiheena oli "pistely". Meille kokoontui siis kerholaisista HoO, Heli, Merja, ElliH ja minä (Anja) sekä joukkio meidän rakkaita terveen vilkkaita tenaviamme, jotka täysin siemauksin nauttivat jälleennäkemisestä sekä rankasta sadekuurosta, jonka saivat niskaansa pihamaalla leikkiessään äitien uppoutuessa muun maailman pois tietoisuudestaan sulkien pistelytyöhönsä.
Useista ristipistomallikirjoista johtuen oli vaikea valita juuri se itselle sopivin malli, mutta jokainen meistä aloitti oman työnsä.
Ylösalaisin olevassa kuvassa keskeneräisiä töitämme, eli tuloillaan ovat kukkakori(ruskea), sydänaiheinen taulu(beige pohjakangas), kahvipannu(vaaleansininen työ), kukkaruukku(epämääräinen tumma möykky -oma yritelmäni) sekä alimpana tiikerintalja. Nyt näytettyämme puolivalmiit työt toivomme niiden joskus myös valmistuvan esittämiskelpoisiksi.
Swappasimme myös, ja aiheena oli "vihreä", mikä oli monelle aiheen laajuudesta johtuen tuottanut enemmän tai vähemmän päänvaivaa. Tuloksena oli jälleen kerran uskomattoman erilaisia ja omaperäisiä töitä, jotka tulevat olemaan kunkin nukkekodissa muistona kerhoilustamme.
Alimpana vasemmalla ristipistotyyny sekä hieno kynttilänjalka, jonka tekijänä oli ElliH ja tavarat onnistui saamaan HoO. Keskellä alhaalla kauniin värinen virkattu patalappu maton päällä, ja ne oli HoO tehnyt. Lahjan sai tällä kertaa Merja. Oikealla alhaalla itse tekemäni kahvikupit, jotka sai puolestaan ElliH. Kudottu ihana matto sekä kukka ovat taidonnäyte Helin käsistä, ja olin onnekas lahjan saaja. Vieressä lisäksi ElliH´n lahjoittama emännänlahja, jolle on jo paikka tiedossa puutteellisesti kalustetussa Amandan salongissa. Ylimpänä vielä runsassisältöinen paketti, jossa oli ihania vihreitä antiikkisia kirjoja, kirjoitusalusta sekä pussillinen mininappeja, helmiä ja kankaita. Lahjan oli valmistanut Merja ja sen sai Heli.
Olemme suunnittelemassa kerhomme kokoontumista tietyin säännöllisin ennalta sovituin ajoin, jotta mahdollisimman moni voisi osallistua kerhoaikojen ollessa tiedossa etukäteen. Seuraavan kerran aiheena ovat massailut ja swapataan "syksyn" kanssa. Seuraava kokoontumiskerta sovittiin olevan 14.9 klo 15-17 samassa paikassa näillä näkymin. Ja siitä eteenpäin 3. viikon välein sunnuntai-iltapäivisin. HoO aikoo tehdä kalenterin, johon tulevat kerhokokoontumisten aiheet sekä paikat, joita tosin ei vielä seuraavaa kertaa pidemmälle suunniteltu.
"Bonzaipuusta ruukkuruusuksi" tai jotain sinne päin eli minun tyynyntekeleeni valmiina siinä paikassa, johon sen suunnittelin. Näin pienen tekeminen on aika työlästä tarkkuutta vaativan näön takia, eikä näin läheltä otettu kuva imartele välttämättä työtäni, joka EI ole ristipistoja vaan "pistoja". Kauniimmin sitä voisi kai kutsua "kirjailuksi". Oli miten oli, olen itse tyytyväinen tyynyyn, joka näyttää luonnossa paljon paremmalta kuin tässä kuvassa, vai liekö sekin huonon näön harhaa :D
EDIT. Tällainen tuli minun kukkakoripistelystäni. Ihan kiva, vaikka kerhossa sen aloitus näytti vielä niin säälittävältä... :D Laittakaahan muutkin kuvia esille!
Tässä oma pannumyssyni. Pannun malli oli jostain Hillen kirjasta, sydämet omaa lisäystä.
No niin talja on valmis.. kuvia blogissani!
Lähettänyt Anonyymi klo 21.43 11 kommenttia:
torstai 14. elokuuta 2008
"Meän tyärten" kokoontumiset jatkossa
Tämä Carl Larssonin maalaus kuvaa mielestäni hienosti nukkiskerhomme kokoontumisia :) Anjan kanssa tänä päivänä mietimme, että miksemme hiukan helpottaisi kerhomme kokoontumisajankohtien päätöstä ja tee valmista kerhosuunnitelmaa tälle syyslukukaudelle. Helpottaisi kovasti jottei joka kerta tarvitsisi erikseen miettiä koska ja missä - eniten päänvaivaa tuottaa se, että aina koetamme löytää sellaisen päivän, joka sopii kaikille... Tuntuisiko ihan kauhealta ajatus, että jos ei pääse tulemaan niin ei pääse tulemaan(?) Varmasti meille jokaiselle joskus sattuu jokin muu meno päällekkäin... Ja sekin, että tekisimme aikataulun jo ennalta voisi helpottaa sitä, ettemme koskaan buukkaisi mitään kerhon kokoontumispäivälle! (Mikä edes voisi olla tärkeämpää?) ;)
Eli nyt vain täytyisi valmiiksi miettiä syys-joulukuun tapaamiset (pvm, kellonaika, kokoontumispaikka sekä askartelu- ja swap-aiheet). Ehdotukseni olisi, että kokoontuisimme joka 3. viikko. (Mielestäni kerran kuussa tuntuu liian harvalta, mutta olisiko sittan taas joka toinen viikko liian usein(?) Olisi ehkä helpointa sopia myös tietty viikonpäivä, jotta kerhopäivät olisi helpointa "järjestää" aikatauluun. Eli olisiko tämä kokoontumispäivä sunnuntai (iltapäivä), koska ainakin keväällä se tuntui kaikista sopivimmalta jokaiselle meistä(?)
Tämän kuun kerhopäivä pitäisi saada sovituksi, josta voisimme sitten aloittaa laskemisen (seuraavien kerhojen ajankohdat) tai voisihan sen tehdä vaikka jo etukäteenkin. Laskeskelin tuossa, että suunnilleen 6-8 kertaa kerkeäisimme nähdä ennen joulua, jos kolmen viikon välein kokoontuisimme.
Miltäs tämmöinen suunnitelma kuulostaisi? Voisin tehdä meille vaikka kalenterin mukaillen Marian kerhon kokoontumissuunnitelmaa. Meidän kerhokalenterimme tulisi olemaan tällä erää kuitenkin vain jouluun saakka, sen jälkeen sitten uusi. Voisin vaikka tehdä kalenterin (haluaako joku avustaa?) ja päättää siihen alustavasti kaiken. Tietysti voisin vaikka mailitse/tämän postauksen kommentteihin ottaa vastaan askartelu- sekä swap-aihe-ehdotuksia. Ja kunhan kalenteri on suht valmis teemme kerhopaikanvalintakyselyn - eli päätämme kenen luona milloinkin kokoonnutaan (ja tietystikään ei kaikkien luona tarvitse edes kokoontua, jos ei tahdo, mutta että saataisiin paikatkin jo valmiiksi päätettyä.)
Tässä ainakin muutamia askarteluaiheita, joita Anjan kanssa jo hiukan mietimme:
Nyt toivon hyvin runsasta keskustelua/kommentointia, koska yhdessä me tässä ollaan! :)
Lähettänyt H / Lumimäellä klo 22.21 14 kommenttia:
torstai 7. elokuuta 2008
Eli koskas meillä on seuraava kerho?onko kellään mitään mielessä?aihe oli ristipistot ja vaihtari vihreä.muuta?
Lähettänyt Merja klo 11.05 13 kommenttia:
keskiviikko 6. elokuuta 2008
Laitanpas tänne nyt aloituksen tästä.Eli onko mukaan lähtijöitä,jos väsätään joulukalenterit?Mielestäni luukuissa voi olla materiaalia(kangasta,nappia,nauhaa,mitä vaan mistä voi tehdä nukkikseen jotain)joku valmis pikkutavara,itsetehty esine tms...
Lähettänyt Merja klo 20.52 5 kommenttia:
Uudemmat tekstit Vanhemmat tekstit Etusivu
Bloginappimme, olkaa hyvä :)
"Meän tyärten" kokoontumiset jatkossa
Tornion Nukkekotiharrastajien omia blogeja:
HoO Heli Merja Anja
Feedjit Live Blog Stats
Teema: Yksinkertainen. Teeman kuvien tekijä: enjoynz. Sisällön tarjoaa Blogger.